Jumala haluaa auttaa jokaista vanhempaa.
Nimittäin kasvatus ei aina ole helppoa, -
mutta toisaalta perhe on ihana asia.
Jumala haluaa auttaa kasvatuksessa antamalla meille viisautta.
Ainakin itse koen, että sitä olen tarvinnut kaikkein eniten.
Ei mitään poppakonsteja, vaan ihan konkreettista viisautta.
Tämän sarjan tarkoituksena on tutkia Raamattua siltä kannalta, -
mitä Jumala puhuu kasvatukseen liittyen.
Hänhän on kuitenkin se kaikkivaltias Isä.
Jos Hän jotain tietää, niin Hän tietää kasvatuksesta.
Hänhän on luonut meidät kaikki.
Me jatkamme nyt tästä 1. Mooseksen kirjan luvusta 2 -
ja mennään siinä jakeeseen...
...hetkinen... jakeeseen 15.
"Ja Herra Jumala otti ihmisen ja pani hänet Eedenin paratiisiin -
viljelemään ja varjelemaan sitä."
Ihminen sai siis tehtävän: viljellä ja varjella paratiisia.
Paratiisi on hyvä esikuva kodista.
Mitä tämä sitten tarkoittaa meitä vanhempia ja kasvatusta ajatellen?
Se, että viljelemme ja varjelemme paratiisia?
No, ensinnäkin haluan tuoda esiin sen, -
mitä Raamattu puhuu varjelemisesta. Nimittäin Raamattu sanoo näin: -
yli kaiken varjeltavan varjele sydäntäsi, -
sillä sieltä elämä lähtee.
Kun puhutaan kasvatuksesta ja perheestä, -
hyvinvoinnista, vanhemmuudesta, -
niin tärkein juttu ei olekaan se fyysinen koti.
Elämä alkaa omasta sydämestä, -
meidän omasta sydämestämme.
Sieltä Raamatun mukaan elämä lähtee.
Jokainen meistä tietää sen.
Jos sydämemme on kiinni, rikki, loukkaantunut, -
on ollut huono päivä, niin monesti se näkyy kotona.
Töissä ehkä ollaan vielä... ööh... pokkana, -
mutta kotiin tultuamme olemme niin kuin "kotonamme".
Näin ei saisi olla.
Kun saimme lapset, niin Jumala opetti minulle jo alusta lähtien, -
että minun tulee vaeltaa hengessä ja olla esimerkkinä -
sekä töissä että kotona.
Minun tulee siis varjella sitä omaa sydäntäni koko ajan, -
ettei mikään viha, katkeruus tai muu, esimerkiksi synti, -
saa valtaansa niin, että sydämeni voi huonosti.
Jumala haluaa meidän sydämemme olevan koko ajan vapaa.
Että siellä ei ole mitään, mikä kahlitsee, hiertää tai tekee sen, -
että suustani tuleekin jotain muuta kuin mitä haluaisin.
Sydämen kyllyydestähän suu puhuu. Kyllä me sen tiedämme.
Aviopareina tiedämme, että vihaiset sanat eivät tule ilmasta.
Ne tulevat ihan siitä omasta sydämestä.
Jumala siis puhuu paratiisin viljelemisestä -
ja varjelemisesta erityisesti. Viljelyssä hoidamme sydäntämme.
Varjelu on sitä, että varjelemme omaa sydäntämme -
myös kotona - ja erityisesti siellä kotona.
Jos lähdemme omasta sydämestä, -
niin seuraava alue on parisuhde.
Palatakseni vielä oman sydämen varjelemiseen se tarkoittaa sitä, -
että annamme itsellemme anteeksi, pyydämme anteeksi.
Tankkaamme Pyhää Henkeä, olemme lähellä Häntä, -
rukoilemme tarpeeksi ym. ym.
Sama pätee parisuhteeseen: anteeksianto, -
sovitus ja anteeksipyytäminen.
Nämä ovat yksinkertaisia työkaluja, joilla varjelemme parisuhdetta.
Raamatun mukaan ei tulisi antaa auringon laskea vihan ylle.
Meidän ei tulisi ikinä mennä nukkumaan vihaisina, katkerina.
Viimeistään silloin pitäisi sanoa: "Anteeksi, olin huonotuulinen.
Anteeksi, että tein noin tai sanoin näin." Niin voimme rauhassa nukkua.
On tärkeää ymmärtää, että se parisuhde on perheen ydin.
Jos se voi hyvin, niin perhe voi hyvin.
Lapsemme ovat jo lentäneet pesästä, mutta kun ne olivat pieniä, -
oli rankkaa ja yhtä sun toista. Huomasin hyvin nopeasti tämän: -
jos vaimon kanssa ei mennyt hyvin, -
- oli suhde etääntynyt jostain syystä -
niin helposti tuli riitaa ihan kummallisista asioista, -
ehkä esimerkiksi juuri kasvatuksesta.
"Ei tehdä noin. Sinun pitäisi tehdä näin. Mikset tee näin jne."
Kun vaimon kanssa mietimme, melkein aina riidat johtuivat siitä, -
että meidän yhteytemme oli kärsinyt jostain syystä.
Kun meillä oli taas hyvä, avoin, rakkaudellinen yhteys, -
niin ei ollut paljon riitoja mistään.
Siksi parisuhteen viljeleminen ja varjeleminen on todella tärkeää.
Sanon ihan konkreettisesti ja rohkeasti, -
että pitää varata aikaa kahdenkeskiseen oloon.
Siellä maalla oli pieni sivumökki.
Kun lapset olivat vähän vanhempia, me lähdimme ulos "kävelylle".
Sitten menimme sivumökkiin.
Vietimme siellä aikaa, olimme yhdessä.
Sanon suoraan, että rakastelimme. Annettiin aikaa toinen toisillemme.
Me teimme niin joka viikko - ainakin kerran viikossa.
Se oli ihan mieletöntä, koska se piti suhteemme avoimena, hyvänä, -
läheisenä ja antoi energiaa koko viikkoon.
Me teimme siitä ihan säännöllisen jutun.
Kuulostaa ehkä tylsältä, mutta se ei ollenkaan ollut tylsää.
Päinvastoin se loi turvaa, iloa, -
ja hyvää odotusta: nyt on taas se päivä.
Parisuhteen hoitaminen on ensiarvoisen tärkeää -
- ei vain avioparina, vaan koko perheelle.
Kun se voi hyvin, niin perhe voi hyvin.
Siis ensin oma sydän, sitten parisuhde. Sitten se heijastuu lapsiin.
Sitten tietenkin meidän tulee myös varjella kotia.
Siihen liittyvät myös lapset.
Nyt en tarkoita fyysistä varjelua kivääri kädessä.
Tarkoitan, että varjelemme kotia asioilta, joita emme sinne halua.
Nyt yksi asia, -
jonka kautta kotiin voi tulla ei-haluttuja asioita, on netti.
Esimerkiksi kännyköiden kautta lapsilla ja nuorilla on yhteys -
ihan kaikkeen maailmasta löytyvään.
Tiedän tämän olevan haaste monelle vanhemmalle.
Mitä tehdä, kun lapsi haluaa vain olla kännykällä -
enkä tiedä, mitä se siellä tekee, pelaa tai katsoo.
Ikävä kyllä lapset näkevät kännykästä joskus tahtomattaankin -
lapselle kuulumatonta.
Ikävä kyllä on totta, -
että meidän täytyy vanhempina kaikin tavoin varjella siltä.
Mitä myöhemmäksi voi työntää älypuhelimen hankkimisen lapselle, -
niin sitä parempi. Kun hänellä sitten se on, -
niin kannattaa selvittää, miten vanhempana saa siihen suojaukset.
Niin sinä vanhempana voit hallita, milloin lapsi on netissä -
ja minne hän siellä pääsee ja minne ei.
Siihen on omat äpit, ohjelmistot. Kannattaa ehdottomasti tehdä niin.
Se on meidän vastuu.
Olen jutellut lasten kanssa, jotka ovat nähneet jotain ei-haluttua.
Kaikki oikeasti myöntävät, että he voivat siitä huonosti.
Se pilaa "paratiisin". Se pilaa heidän sydämensä.
Jos niin on käynyt, niin meidän tehtävämme vanhempina ei ole -
pitää mitään viiden tunnin nuhdesaarnaa.
Kannattaa kysyä avoimesti rakkaudella, -
onko lapsi nähnyt netistä jotain, mitä ei olisi halunnut.
Voi sanoa jo etukäteen, etten halua tuomita, vaan auttaa sinua.
Näin lapsi voi avata sydäntään, että on nähnyt.
Silloin tulee auttaa lasta ja kysyä, mitä hän näki.
Sitten rukoilette ja tuot esille anteeksiannon ja -pyytämisen: -
"Jos haluat, voin rukoilla puolestasi ja pyytää, -
että Jeesus puhdistaa sinut verellään tästä ihan vapaaksi.
Jumala ei syytä enkä minä. Haluamme vaan auttaa."
Sitten rukoillaan lapsen puolesta. Olen nähnyt usein, -
miten lapsi kokee sen ihanan vapauttavana asiana.
Varjellaan siis sydäntämme, pari- suhdettamme, perhettä, lapsiamme -
niin hyvin kuin voimme - varsinkin tässä ajassa, jossa elämme. Aamen.
Otetaan seuraavaksi kysymys.
Yksinkertainen kysymys: Mitä tehdä, kun lapsi on koko ajan kännykällä?
Ensinnäkin hyvä vastaus on se, että älä anna hänen olla.
Tärkeää on, että me vanhempina laitamme rajat.
Voi vaikka ottaa sen kännykän välillä kokonaan pois.
Varsinkin se periaate on hyvä, että kun mennään nukkumaan, -
niin koko perhe laittaa kännykät pois - myös vanhemmat.
Siten näytät esimerkkiä, ettei kännykkä hallitse sinun elämääsi -
etkä halua sen hallitsevan lastesi elämää.
Koulussamme monilla vanhemmilla on käytäntönä, -
että kaikki kännykät laitetaan keittiön laatikkoon -
ennen nukkumaan menoa. Sitten ne ovat siellä.
Toiseksi tosiaan kannattaa hankkia kaikki ohjelmat ja äpit, -
jotta voit valvoa, kauanko lapsesi on netissä.
Näin voit rajoittaa netin käyttöaikaa -
ja siten myös valvoa, mihin lapsesi kännykällä pääsee.
Kolmanneksi auttaa myös hyvissä harrastuksissa touhuaminen -
yhdessä lapsen kanssa.
Lähde lapsen näkökulmasta ja toiveista käsin.
Hei, elämässä on muutakin kuin kännykkä! Tehdäänpäs tällaista!
Haluaisitko aloittaa uuden harrastuksen?
Usein lapsi sanoo: "Emmä jaksa. Haluan pelata. Emmä tykkää."
Siinä on tärkeää, että nyt mennään! Kännykkä pois!
Olen jo varannut. Mennään tutustumaan. Ja sitten mennään!
Viedään se lapsi ja otetaan se aika. Ei, kun nyt mennään!
Vanhempana sinä vastaat siitä, että lapsesi ei ole kännykällä liikaa.
Sinun tulee auttaa häntä siinä ja joskus repiä hänet siitä irti.
Lapsi voi olla tosi riippuvainen tästä kuin alkoholisti alkoholista.
"Emmä haluu... mä haluun olla tän kanssa."
Silloin pitää vaan ottaa irti. Ihan ronskisti vaan.
Siis tällaisia neuvoja tällä kertaa. Siunausta!
Sinun ei tarvitse kasvatuksessa olla yksin. Suomessa on -
kristillistä kasvatusta tukevia kristillisiä kouluja/päiväkoteja -
seurakuntien lisäksi. Jos haluat tietää lisää meidän työstämme, -
koulustamme ja päiväkodistamme, niin käy nettisivuillamme.
Osoitteen näet kuvaruudussa.
Sieltä voi tilata esimerkiksi uutiskirjeemme ja näitä kirjoja, -
jotka auttavat esimerkiksi kasvatuksessa.
Näiden kirjojen tärkein anti on, -
että opit tuntemaan Jumalaa paremmin.
Kun opit tuntemaan Taivaan Isää paremmin, -
niin kaikki muukin sujuu paremmin.
Siis siunausta, voimia, viisautta kasvatukseen ja tiedä, -
ettet ollenkaan ole yksin. Tänne voi lähettää lisää kysymyksiä -
ja myös rukouspyyntöjä. Rukoilemme jokaisen lähettäjän puolesta.
Siunausta!
Lasten kasvatus on todella tärkeä asia.
Siksi tätäkin ohjelmaa tuotetaan.
Voit olla mukana tukemassa juuri tätä ohjelmaa -
soittamalla numeroon 0600-10177.
Voit myös käyttää ruudussa näkyvää tilinumeroa.
Ole siunattu ja tiedä, että tukiessasi TV7:ää -
tuet kristillistä työtä tässä maassa. Aamen.
Tekstitys: Tuula-Riitta Virrankare